Olimpiese Spele: Luvo spring silwer los | Maroela Media
Manyonga was met 'n sprong van 8,37 m net 'n kortkop agter die Amerikaner Jeff Henderson wat met 'n sprong van 8,38 m met die goud weggestap het. Die Brit Greg Rutherford het met 'n sprong van 8,29 m die bronsmedalje verower.
Media wêreldwyd het gegons oor Manyonga se "sprokiesverhaal-oorwinning" en sy verhaal met 'n rolprentdraaiboek vergelyk. Die Pretorianer is in 2010 op 19-jarige ouderdom as junior wêreldkampioen aangewys, maar het baie naby daaraan gekom om alles te verloor nadat hy in 'n ernstige tikverslawing verval het.
Net twee jaar nadat hy uiteindelik daarin kon slaag om van sy verslawing weg te breek, het hy Saterdag 'n trotse Olimpiese medaljewenner geword.